Be dene Hosts esches normau, das s Ässe ou inklusiv esch. Mer hei do auso zNacht ond zMorge zäme gässe. Aus chliini Gägeleischtig  hei mer vier Couchies üs do fasch drom gstrette, wär darf Gmües schnätzle, Desch decke oder abwäsche. Dör de Tag hömmer do met de Carmen ond em Josh e Usflog is Dörfli Akaroa gmacht. S esch no cool gse, s esch s einzig französisch-aghuuchte Dörfli in NZ. Aber osser es paar Aschrefte vo Läde ond d Farbe Rot, Wiis, Blau esch ned vöu Frankrich dra gse.